Den 12. juni 2018 mødtes Kim Jong-Un med USAs præsident Donald J. Trump på Capella Hotel i Singapore. Det var det første topmøde mellem en siddende amerikansk præsident og en leder af Nordkorea. Der var forventninger om, at det ville føre til en afspænding mellem de to lande, men endnu ved præsident Trumps tilbagetræden som præsident i januar 2021 havde mødet ikke ført til konkrete resultater.